open-index/open-wikipedia-markdown huggingface dataset:
Havneby

:*Havneby er også en by på den danske øya [[Rømø]].*

En **havneby** er en by med havn. Havnebyer skiller seg fra steder uten kai for skip på grunn av den stadige ut- og inntransport av mennesker og varer.

## Stapelretten
Fra middelalderen eksisterte stapelretten i noen områder i Europa inntil den ble avskaffet av Wienerkongressen i 1815. Den innebar at varer som hadde blitt transportert til en by, ikke kunne transporteres videre før det hadde gått en viss tid. Handelen med eksotiske produkter gjorde at havnebyer kunne utvikle store varelagre.

## Utveksling av informasjon
Før utviklingen av moderne kommunikasjonsteknologi skjedde også utveksling av informasjon over lengre avstander i stor grad gjennom havnebyer. Havnebyer er fortsatt en inngangsport for produkter som kaffe, bananer, biler og andre varer som er fraktet langt, men varer kan nå også fraktes med lastebil, tog eller fly. Tidligere tiders viktige utenlandske besøkende kommuniserer nå i stedet per telefon og via e-post eller andre elektroniske metoder. 

## Havnebyer
Noen innlandsbyer uten egen havn bygde sine egne havner på kysten eller ved ei elv i nærheten, som deretter kunne utvikle seg videre som selvstendige byer. Ostia Antica, ved munningen av Tiber, var havnebyen til antikkens Roma og var ifølge legenden grunnlagt av Ancus Marcius, Romas fjerde konge. Etter Romerrikets fall forfalt Ostia, og byen ble forlatt på 800-tallet. På samme måte ble Pireus havnebyen til Athen. Etter hvert vokste disse byene sammen. 

Europeiske hovedsteder som også er kjent som havnebyer er Lisboa, Amsterdam og København. De største havnebyene i Europa målt i mengden konteinergods som fraktes, er Rotterdam og Antwerpen, mens Shanghai, Singapore og Shenzhen er de største i verden.

Messina og Reggio di Calabria er de to mest trafikkerte havnebyene i EU/EØS når det gjelder antall ferjepassasjerer. 

Cruiseskip trafikkerer også til havnebyer, men også til steder med havn som ikke er byer. De mest trafikkerte havnebyene i antall anløp med cruiseskip i Norge er Bergen (332 anløp i 2018), Stavanger (187), Ålesund (165), Tromsø (114) og Oslo (100).

Den Helder i Nederland og Portsmouth i England er eksempler på byer med en marinehavn. 

## Se også
*Frihavn
*Fiskevær
*Skipshandler

## Referanser
Henry Gray

**Henry Gray** (født 1827, død 1861) var en engelsk anatom og kjent for å ha tegnet og skrevet det klassiske anatomiske atlas og læreverk *[[Anatomy of the human body]]*, som fortsatt brukes som et referanseverk om menneskets anatomi.

## Liv og gjerning
Gray ble født i Belgravia i London i 1827, og levde mesteparten av livet sitt i London. I 1845 begynte han å studere ved St George's Hospital i London. Under studiene fikk Grey svært god kjennskap til menneskelig anatomi ved dissekering av menneskekropper.

I 1848 fikk han Royal College of Surgeons-prisen for artikkelen «The Origin, Connexions and Distribution of nerves to the human eye and its appendages, illustrated by comparative dissections of the eye in other vertebrate animals» (*Opphav, forbindelser og fordeling av nerver til [[Øye|menneskeøye]] og tilknyttede vedheng, illustrert ved komparative sammenligninger med øynene i andre virveldyr*). På det tidspunktet var han fortsatt student. I 1852 ble han innvalgt til «fellow» i Royal Society, og i det påfølgende året mottok han Astley Cooper-prisen på 300 guineamynter for avhandlingen «On the structure and Use of Spleen» (*Om strukturen og funksjonen til [[milt]]en*).

I 1858 utga han den første utgaven av Anatomy, som omfattet 750 sider og 363 illustrasjoner. Som medhjelper i utarbeidelsen av boken hadde han Henry Vandyke Carter. Carter var en dyktig tegner og tidligere anatomiforeleser på St George's Hospital. De gode tegningene i boken var trolig en viktig grunn til at boken så raskt ble populær. Den første utgaven var dedisert til Sir Benjamin Collins Brodie. I 1860 kom andre utgave. Boken har i ettertid blitt utvidet av andre og blir fortsatt publisert under tittelen *Grays Anatomy.* Den blir regnet blant de viktigste lærebøkene for medisinstudenter.

Gray fortsatte å forelese i anatomi ved St George's Hospital frem til sin død.

## Død
Gray pådro seg kopper da han passet på en syk nevø. Nevøen overlevde, men Gray døde i London den 13. juni 1861. Han ble gravlagt ved St James Pancreas and Highgate Cemetery.

## Referanser
Dag Schreiner

**Dag Schreiner** (født 11. november 1953) er en norsk skuespiller, komiker, regissør og medprodusent fra Stavanger. 

Schreiner var med å starte Løgnaslaget, sammen med Per Inge Torkelsen og Steinar Lyse. Dag Schreiners figurer «Lerer Gondersen» og «Bøggval Kaj» er to av de mest kjente han har laget. Eier og driver enkeltmannsforetaket Schreiner Dag. Schreiner er også daglig leder og styreleder i Daglig Drift AS som i 2006 omsatte for 637&nbsp;000 kroner.

## Diskografi
### Løgnaslaget
* *[[Klovnar uden sirkus]]* (1982)
* *[[Baklengs i livet]]* (1983)
* *[[Barndomshjemmet (Løgnaslaget-album)|Barndomshjemmet]]* (1990)
* *[[Utsolgt! (Løgnaslaget-album)|Utsolgt!]]* (2002)
### Deltar på
* Erling Forfang: *[[En liden tanke]]* (1986)
* Song og Spelkorlaget av 8. mars & Søn: *[[Song og Spelkorlaget av 8. mars & Søn (album)|Song og Spelkorlaget av 8. mars & Søn]]* (1995)
* MTG: *[[Takk ska' du ha]]* (1996)
* Egmont Music Club: *[[Det beste av norsk musikk 1981&ndash;1983]]* (1998)
* West Audio: *[[Rogalatter &ndash; 23 revysketsjer/-sanger fra Rogaland]]* (2001)
* West Audio: *[[Rogasnadder]]* (2003)
* Varmestuens venner: *[[Varmestuen 30 år &ndash; 1973&ndash;2003]]* (2004)
* Rune Andersen: *[[Diverse artister (album)|Diverse artister]]* (2005)
* Varmestuens venner: *[[La oss leve for hverandre (Varmestuens venner-album)|La oss leve for hverandre]]* (2006)
* CMM Music: *[[Ei med alt! &ndash; Rogalandsartister synger sine favorittsanger]]* (2008)
* ESS Engros: *[[Latterkuler &ndash; Norske humorklassikere i 50 år]]* (2013)
* ESS Engros: *[[Latterkuler 2 &ndash; Norske humorklassikere i 50 år]]* (2014)

## Eksterne lenker
*
Presidentvalget i USA 1996

**Presidentvalget i USA 1996** var det 53. presidentvalget i USAs historie. Valget fant sted den 5. november 1996, og gjenvalgte Bill Clinton og Al Gore som henholdsvis president og visepresident for perioden 1997–2001. Bob Dole og Jack Kemp fra Det republikanske parti tapte med stor margin.

Milliardæren Ross Perot var presidentkandidat for Reformpartiet, men fikk mindre medieoppmerksomhet enn i 1992, og utgjorde ingen reell trussel for hverken Clinton eller Dole, skjønt hans oppslutning som en tredje kandidat var høy etter amerikansk målestokk.

Clinton nøt stor popularitet på valgdagen, blant annet på grunn av den økonomiske oppgangen i hans presidentperiode. Hans kritikk av George H.W. Bush' brutte skatteløfte fire år tidligere ble imidlertid brukt av Dole, ettersom også Clinton hadde brutt sitt løfte fra 1992 om ikke å heve skattene. Presidentens moral ble også oppfattet som tvilsom, etterhvert som nye damehistorier stadig dukket opp. Clinton mente selv at han beskyttet amerikanske verdier, og at han – i motsetning til Dole – hadde stemt for økt vakthold langs grensen mellom California og Mexico.

## Andre kandidater
Andre kandidater inkluderte Ralph Nader fra Green Party, Harry Browne fra Libertarian Party, Howard Phillips fra U.S. Taxpayer's Party og John Hagelin fra Natural Law Party, som alle fikk mindre enn 700&nbsp;000 stemmer.

## Referanser
Gaillard Cut

**Gaillard Cut**, eller **Culebra Cut**, er en utgravd oversvømmet dal som skjærer igjennom 

Panamas innland. Dalen er en del av Panamakanalen og kobler sammen Gatúnsjøen og dermed Atlanterhavet med Panamabukta og Stillehavet. Dalen er 12.6 kilometer lang fra Pedro Miguel-slusene på stillehavssiden av elva Chagres arm i Gatúnsjøen, med en høyde over havet på 26 meter.

Utgravningen av dalen var en av de største ingeniørprojektene i sin tid, men som likevel var verdt å fullføre på grunn av den enorme fordelen for sjøfarten som en kanal utgjorde og i tillegg den strategiske nytten for USA.

## Kilder
*  Gaillard Cut i Encyclopædia Britannica
Popsenteret

**Popsenteret** var et regionalt, interaktivt museum for musikk. Det ble etablert og drevet av Kulturetaten i Oslo kommune og lå på Grünerløkka i Oslo, som en del av Schous kulturbryggeri.

Museet var, siden det åpnet 26. november 2011, en inkluderende arrangementsarena med produksjoner for barnehager, skoleklasser, et omfattende fritidstilbud for barn og unge, og omvisninger for store og små grupper i alle aldre. Museet hadde i tillegg utleie av lokaler, samt en museumsbutikk.

Popsenteret hadde både faste og skiftende utstillinger, og rommet en rekke interaktive installasjoner – som innspillingsstudioer, instrumentstasjoner og fotorom. De formidlet norsk populærmusikks historie fra de første kommersielle plateinnspillingene kom ut i 1904 og fram til det ble avviklet i januar 2025. Det var det eneste museet som viste de første 50 år av denne historien. Gjennom en historisk vandring kunne publikum følge den musikalske utviklingen sett i forhold til teknologisk utvikling, medieutvikling og samfunnsutviklingen forøvrig, og utforske hvilken musikk som har vært særlig populær i sin samtid.

Popsenteret ble i 2013 kåret til årets museum av Norges museumsforbund.

Popsenteret ble nedlagt 1. januar 2025.

## Referanser


## Eksterne lenker
*
Bahía Limón

**Bahía Limón** (*Limon Bay* på engelsk) er en naturlig havn som ligger i den nordlige enden av Panamakanalen, vest fro byene Cristóbal and Colón. Skip som venter på å få passere i gjonnom kanalen venter her, i le fra uvær.
Grønt fluorescerende protein

**Grønt fluorescerende protein** (**GFP**, eng; *green fluorescent protein*) er et protein som skinner grønt når det belyses med blått lys. Denne egenskapen gjør at proteinet, som først ble isolert i maneten *[[Aequorea victoria]]*, har blitt mye brukt for å studere biokjemiske prosesser i celler. Martin Chalfie, Osamu Shimomura og Roger Y. Tsien delte  Nobelprisen i kjemi i 2008 for sin oppdagelse og anvendelse av GFP.

I cellebiologi og molekylærbiologi brukes GFP ofte som et rapporteringsgen for å studere genuttrykk. Modifiserte former av proteinet har blitt brukt som biosensorer, og genet som enkoder for GFP har blitt satt inn i mange dyr for å vise at et gen kan være uttrykt i en hel organisme. Genet for GFP kan introduseres i organismer og opprettholdes i genomet gjennom oppdrett, eller injiseres lokalt gjennom et virus.

## Struktur og lysegenskaper
GFP består av 238 aminosyrer og har en klassisk β-tønneform bestående av elleve β-flak med en eller flere α-helikser i midten som inneholder fluoroforet. Det tettpakkede tønneskallet beskytter fluoroforet fra å undertrykkes av det omliggende mikromiljøet, mens de innovervendte sidegruppene i tønnen fremkaller reaksjoner som leder til fluorofordannelse. Dette skjer i en serie diskrete tidssteg med bestemte eksitasjons- og emisjonsegenskaper.

Eksitasjonsspekteret til GPF fra *A. victoria* har sin høyeste topp ved en bølgelengde på 395&nbsp;nm og en sekundær topp på 475&nbsp;nm. Emisjonsspekteret har en topp på 509&nbsp;nm, som ligger i den lavere delen av det grønne spekteret. GFP isolert fra *[[Renilla reniformis]]* har én enkelt topp i eksitasjonsspekteret ved 498&nbsp;nm.

## Referanser


## Eksterne lenker
*
Giora Feidman

**Giora Feidman** (født 26. mars 1936 i Buenos Aires) er en argentinsk klezmermusikk-folklorist og klarinettist.

## Biografi
Han ble født i Buenos Aires, Argentina, hvor hans bessarabiske foreldre immigrerte for å unngå forfølgelse. Feidman kommer fra en familie av klezmer-musikere. Hans far, bestefar og oldefar laget musikk for brylluper, bar mitzvaher og helligdagsfeiringer i Sentral-Europas ghettoer.

Feidman startet sin karriere som den yngste klarinettisten som noensinne har spilt med Israels symfoniske orkester. Han forlot orkesteret i begynnelsen av 1970-årene for å starte en solokarriere. Feidman har opptrådt som solist med Berlins symfoniske orkester og Kronos Quartet. Han spilte klarinettsoloene i filmmusikken til Schindlers liste, som vant en Oscar.

Feidman har samarbeidet og innspilt med mange musikere, innbefattet Ariel Ramirez og marokkanske Ali Hafid.

Han spiller dessuten bassklarinett.

## Utvalgt diskografi
* *Clarinettango* (1990)
* *The magic of the klezmer* (1991)
* *Viva el klezmer* (1991)
* *TangoKlezmer* (2001)
* *Feidman plays Piazzola* (2002)
* *Klezmundo* (2003)*

== Film ==
* *Jewish Soul Music; The Art of Giora Feidman'' (1980). Regissert av Uri Barbash.

## Referanser


## Eksterne lenker
* 
* 
*
Niklas Bäckström

:*Denne artikkelen omhandler den finske keeperen Niklas Bäckström. For den svenske forwarden, se [[Nicklas Bäckström]]*

**Niklas Oskar Bäckström** (født 13. februar 1978 i Helsingfors) er en finsk ishockeyspiller. Han er keeper for Minnesota Wild i NHL.

## Karriere
Bäckström var tredjekeeper for Team Finland i OL 2006, men spilte ingen kamper. I den finske SM-liiga har han spilt for klubbene HIFK, SaiPa og Kärpät. Bäckström ledet Kärpät til to strake serietitler i 2004 og 2005. Bäckström signerte en ettårskontrakt med Minnesota Wild 1. juni 2006.

I starten av 2006/07-sesongen, var Bäckström reserve for den startende keeperen, Manny Fernandez. Fernandez fikk en kneskade midt i sesongen, og da ble Bäckström førstekeeper. Bäckström grep sjansen og storspilte resten av sesongen, og avsluttet på førsteplass med både færrest mål imot og høyeste redningsprosent, og kom likt med Dwayne Rolosons lagrekord med å holde nullen fem ganger på kun 36 starter.

Da Fernandez ble byttet bort i 2007, ble Bäckström Minnesota Wilds startende keeper. Han satte personlig rekord med 33 seire i NHL-sesongen 2007/08, og var førstekeeper i Minnesota Wilds tap i første runde mot Colorado Avalanche, der Colorado vant etter 6 kamper.

## Referanser


## Eksterne lenker
*
Presidentvalget i USA 2004

**Presidentvalget i USA 2004** var det 55. presidentvalget i USAs historie. Valget fant sted den 2. november 2004, og gjenvalgte George W. Bush og Dick Cheney som henholdsvis president og visepresident for perioden 2005–2009. De vant over demokratene John Kerry og John Edwards.

Til forskjell fra valget i 2000, fikk George W. Bush denne gang majoriteten av folkets stemmer, flest stater, samt majoriteten av valgmannsstemmene.

## Nominasjoner og primærvalg
Mens Bush ble valgt med én gang, fordi det ikke var noen motkandidater, var det adskillig flere kandidater på demokratenes side. Senatorene John Kerry (Massachusetts) og John Edwards (Nord-Carolina), tidligere guvernør Howard Dean (Vermont), og tidligere general Wesley Clark (Arkansas). Edwards vant Nord- og Sør-Carolina, Dean vant Vermont, Clark vant Oklahoma, mens Kerry vant de resterende 46 statene. Senator Lincoln Chafee (Rhode Island) vurderte å stille til valg som republikansk motstander av Irakkrigen, men bestemte seg for å ikke stille til valg etter at Saddam Hussein ble fanget i desember 2003.

## Andre kandidater
Andre kandidater, som fikk mer enn 100 000 stemmer, inkluderte Ralph Nader (uavhengig), David Cobb (Green Party), Michael Badnarik (Libertarian Party) og Micheal Peroutka (Constitution Party).
Stimulus-respons-teorien

**S-R-psykologi**, **stimulus-respons-psykologi**, fellesbetegnelse for psykologiske teorier hvor atferd blir betraktet som *responser* (reaksjoner) på bestemte *stimuli*. 

Læring kan etter dette syn betraktes som dannelse av nye bånd (assosiasjoner) mellom S og R, indre psykologiske prosesser blir oppfattet som «mellomliggende variabler» mellom S og R og så videre. Av de klassiske S-R-teorier har særlig Edward L. Thorndikes «konneksjonisme», John B. Watsons og Clark L. Hulls behaviorisme, og Ivan Pavlovs og Vladimir Bekhterevs «refleksologi» hatt stor innflytelse.
Presidentvalget i USA 2000

**Presidentvalget i USA 2000** var det 54. presidentvalget i USAs historie. Valget fant sted den 7. november 2000, og valgte George W. Bush og Dick Cheney som henholdsvis president og visepresident for perioden 2001–2005. De vant over demokratene Al Gore og Joe Lieberman, men valgresultatet ble først avgjort etter flere nye opptellinger og en avgjørelse i USAs høyesterett. Striden dreide seg først og fremst om resultatet i Florida, som ville avgjøre hele valgresultatet. Flere mente Gore hadde krav på en ny stemmeopptelling i Florida (ettersom nøyere opptellinger viste en forskjell på 500–2000 stemmer), men dette ble slått fast som grunnlovsstridig av USAs høyesterett, og Bush ble erklært som vinner av valget. 

Bushs seier var et resultat av systemet med valgmannsstemmer, ettersom Gore fikk litt mer enn 500 000 flere stemmer, totalt sett.

## Nominasjoner og primærvalg
To tidligere visepresidenter forsøkte å bli nominert som presidentkandidater for sine partier, det inkluderte republikaneren Dan Quayle og demokraten Al Gore, hvor Gore vant alle statene i primærvalgene. Quayle måtte raskt trekke seg grunnet mangel på penger. På republikansk side var George W. Bush, daværende guvernør i Texas, raskt overlegen, men utfordreren John McCain (daværende guvernør i Arizona) vant i alt syv stater, derav hjemstaten Arizona, Michigan og fem New England-stater. Alan Keyes fra Maryland stilte også, men vant ingen stater. Keyes fikk størst oppslutning i Minnesota (20 %) og Iowa (14 %).

## Andre kandidater
Andre kandidater inkluderte Ralph Nader (Green Party), Pat Buchanan (Reform Party), Harry Browne (Libertarian Party), Howard Phillips (Taxpayer's Party) og John Hagelin (Natural Law Party). Den eneste av disse som fikk mer enn 500 000 av stemmene var Ralph Nader med 2,8 millioner stemmer (2,7 prosent oppslutning).

## Eksterne lenker
* 
* NRK: USA-valg – Året det er så jevnt, 2000 (video)
* Stemmer fordelt på stater
* Stemmer fordelt på fylker (counties)
EM i friidrett 1994 – 3 000 meter kvinner

Dette er resultatene i øvelsen **3000 meter kvinner** ved EM i friidrett 1994 i Helsingfors, Finland som ble avholdt 7. august (semifinaler) og 10. august (finale).

Brynhild Synstnes, Hilde Stavik og Gunhild Halle representerte Norge. Brynhild Synstnes kom på 13.-plass, mens Hilde Stavik og Gunhild Halle ikke klarte å kvalifisere seg finalen.

## Rekorder før mesterskapet

## Resultater
### Semifinaler

### Finale

## Referanser


## Eksterne lenker
*Resultater
Janike Kampevold Larsen

**Janike Kampevold Larsen** (født 7. mai 1966 i Poughkeepsie, New York) er en norsk litteraturviter.

Hun har doktorgrad på en avhandling om Tor Ulvens forfatterskap, har vært redaktør av tidsskriftet *[[Vinduet]]* 2002-04. Sammen med Stig Sæterbakken har hun redigert boka *[[Norges litterære kanon|Norsk litterær kanon]]* (2008). Han har vært ansatt ved Arkitektur- og designhøgskolen i Oslo siden 2010. Som førsteamanuensis ved Institutt for urbanisme og landskap har hun forsket på samtidslandskap og sirkumpolære landskap. Hun var postdoktor på forskningsprosjektet «Routes, Roads, and Landscapes, Aesthetic Practice en route, 1750–2015».

## Bibliografi
* Janike Kampevold Larsen; Peter Hemmersam; Andrew Morrison (2019). Future North Svalbard. ISBN 9788254703274. 114 s.
* Janike Kampevold Larsen; Peter Hemmersam; Andrew Morrison (2019). Future North Kola. ISBN 9788254703267. 98 s.
* Janike Kampevold Larsen; Peter Hemmersam; Andrew Morrison (2019). Future North Vardø. ISBN 9788254703281. 130 s.
* Janike Kampevold Larsen; Peter Hemmersam (2018). Future North : The Changing Arctic Landscapes. Routledge. ISBN 978-1-4724-8125-2. 226 s.
* Janike Kampevold Larsen (2013). Her et sted. Teknisk industri forlag. ISBN 978-8-8293-8101-6. 83 s.
* Rachel Karine Bergesen Troye; Solveig Sandness; Janike Kampevold Larsen; Espen Vatn; Harald Skulberg; Vera Pahle; Mosse Siv Helene Sjaastad (2013). AHO WORKS Studies 2011-2012. ISBN 978-82-547-0249-9. 189 s.
* Nina Frang Høyum; Janike Kampevold Larsen (2012). Views. Norway Seen from the Road 1733-2020. Forlaget Press. ISBN 978-82-7547-591-4. 208 s.
* Nina Frang Høyum; Janike Kampevold Larsen (2012). Utsikter. Norge sett fra veien 1733-2020. Forlaget Press. ISBN 978-82-7547-553-2. 208 s.
* Mari Hvattum; Brita Brenna; Beate Elvebakk; Janike Kampevold Larsen (2011). Routes, roads and landscapes. Ashgate. ISBN 978-1-4094-0820-8. 248 s.
* Janike Kampevold Larsen og Stig Sæterbakken (2008). Norsk litterær kanon. Damm forlag. ISBN 978-8-2041-3826-2. 384 s.
* Janike Kampevold Larsen (2008). Å være vann i vannet. Forestilling og virkelighet i Tor Ulvens forfatterskap. Gyldendal. ISBN 978-8-2053-7612-0. 251 s.

## Referanser
Sverre Quale

**Sverre Quale** (født 21. juli 1956 i Mo i Rana) er en norsk sivilingeniør utdannet ved NTH (nå NTNU). 

Quale har hatt ulike stillinger i Saga Petroleum med ansvar for sikkerhet og kvalitet. Han var direktør for Statens jernbanetilsyn fra 1999 til 2001. Fra 2001 til 2003 var han direktør i Avinor med ansvar for sikkerhet, kvalitet og miljø. Fra 2003 til 2006 var han øverste leder av Statens havarikommisjon for transport. Han var konsernsjef for Avinor 2006–2010 og administrerende direktør i Multiconsult i 2011. Han er i 2015 ansatt ved NTNU som prosjektdirektør.

I Ukeavisen Ledelse 9. november 2007 ble det presentert et portrettintervju med Sverre Quale under overskriften «Skapte ro i Avinor».

Sverre Quale bor på Billingstad i Asker kommune.

## Referanser


## Eksterne lenker
* Intervju med Sverre Quale i Fri Fagbevegelse
Ukhaantu Khan, keiser Huizong av Yuan

**Huizong-keiseren** (kinesisk: 惠宗 ; pinyin  *Huìzōng;* 1320&ndash;1370), også kjent som **Ukhaantu Khan** (klassisk mongolsk: *Uqaɤantu Qaɤan*), født **Toghun Temür** var den 11. og siste keiseren av Det sørlige Yuan dynastiet; den siste av de mongolske keiserne som styrte over Kina, i tillegg var han også khan over mongolene. I Huizongs regjeringstid ble Yuan-dynastiet styrtet av Ming-dynastiet under Zhu Yuanzhang. Men Yuan-dynastiet under Huizong fortsatte i Mongolia utenfor Kinas grenser, i det som er kjent som Det nordlige Yuan.

## Referanser
Rijeka lufthavn

**Rijeka lufthavn** (kroatisk: **Zračna luka Rijeka**)  er en flyplass som betjener Rijeka, Kroatia. Den ligger på øya Krk, 27 km fra jernbanestasjonen i byen. Det meste av trafikken på flyplassen er europeiske lavprisselskaper med turister om sommeren. Flyplassen betjente 143 113 passasjerer i 2016.

## Ruter og selskaper

## Referanser


## Eksterne lenker
* 
* Flyplassens hjemmeside på engelsk
*
Leucate

**Leucate** er en kommune i departementet Aude i regionen Occitanie sør i Frankrike. Den ligger ved Middelhavet og har et typisk søreuropeisk klima med varme somre og lite nedbør. Kommunen har rundt 3&nbsp;000 innbyggere og et areal på 24&nbsp;km². Leucate består hovedsakelig av fire områder: Leucate village (landsby), Leucate plage (strand), la Franqui og Port-Leucate. Kommunen er i løpet av de siste årene blitt stadig mer turistbasert og opplever en økende interesse fra skandinaviske turister.

## Befolkningsutvikling
***Antall innbyggere i kommunen Leucate***

## Referanser


## Eksterne lenker
* 
* Kommunedata INSEE
Birthe Hegstad

**Birthe Hegstad** (født 1966) er en norsk tidligere fotballspiller. Hun ble uoffisiell verdensmester for Norge i 1988, og i tillegg vant hun også EM-gull i 1993. Hegstad spilte for Norge i EM 1989, VM 1991 og EM i 1993. 
Hun spilte 84 landskamper for Norge og scoret 23 mål.

## Referanser

## Eksterne lenker
*
Alexander Øystå

**Øyvind Alexander Øystå** (født 1. november 1965) er norsk redaktør og journalist.

Han er født i Drøbak og er utdannet ved Norsk Journalisthøgskole. Han har tidligere vært ansatt i Østlandets Blad, Dagsavisen, Aftenposten og VG. 

Som undersøkende journalist i VG vant han SKUP-prisen i 1998 for artikkelserien «Norges siste fiende» (sammen med Lars Erik Nygaard), og SKUP-diplom i 2004 for artikkelserien «Fanget i Manila». 

Han har i en rekke år vært redaktør i *[[Vi Menn]] *og har i Story House Egmont også ansvar for *Villmarksliv*, *Jakt*, *Alt om Fiske* og *Norsk Motorveteran*.* *Øystå er tidligere medlem  av Pressens Faglige Utvalg''.

## Referanser
Tone Haugen

**Tone Haugen** (født 6. februar 1964 i Namsos) er en norsk, tidligere fotballspiller med mange landskamper.

Hun er oppvokst i Osen i Trøndelag. Hun spilte hovedsakelig for Trondheims-Ørn. Hun vant EM-gull med Norge både i 1987 og 1993, også VM-gull i 1995 og OL-bronse i 1996. Og hun var også EM-finalist i 1989 og VM-finalist i 1991. Hun spilte 90 landskamper og scoret 19 mål.

Haugen ble tildelt Olavstatuetten i 1995.

Hun var spillende trener og kaptein for Fortuna Ålesund 2000–03.

Haugen ble rangert som nummer 43 på listen over de tusen beste idrettsutøverne i Trøndelag i avisa *Nidaros* sin kåring i 2022.

## Meritter
**OL**
* OL 1996 i Atlanta – bronse

**VM**
* VM 1995 i Sverige – gull
* VM 1991 i Kina – sølv

**EM**
* EM 1993 i Italia – gull
* EM 1989 i Vest-Tyskland – sølv
* EM 1987 i Norge – gull

## Referanser




## Eksterne lenker
*
De la grammatologie

**De la grammatologie** er en bok av den franske filosofen Jacques Derrida, først publisert i 1967 av Les Éditions de Minuit. Of Grammatology, den engelske oversettelsen gjort av Gayatri Chakravorty Spivak, ble først publisert i 1976 av Johns Hopkins University Press. En korrigert versjon av denne oversettelsen ble publisert i 1998.

*De la grammatologie* er antagelig Derridas viktigste verk og bidrog til å introdusere hans tanker til en større publikum. Det inneholder en bred undersøkelse av arbeidene til Claude Lévi-Strauss, Ferdinand de Saussure, og Jean-Jacques Rousseau. Derrida tar også opp arbeidene til Étienne Condillac, Louis Hjelmslev, Edmund Husserl,Roman Jakobson, Gottfried Wilhelm Leibniz, André Leroi-Gourhan, og William Warburton. *De la grammatologie* introduserte også mange av de konseptene som Derrida ville tar for seg i senere arbeider, særlig i relasjon til lingvistikk og skrivning. 

De la grammatologi er en av tre bøker som Derrida publiserte i 1967 og som bidrog til å etablere hans omdømme. De to andre var La voix et le phénomène (Paris: Presses Universitaires de France, 1967), oversatt til engelsk som Speech and Phenomena (Evanston: Northwestern University Press, 1973, trans. David B. Allison), og L'écriture et la différence (Paris: Seuil, 1967), oversatt som Writing and Difference (London & New York: Routledge, 1978, trans. Alan Bass).

## Eksterne lenker
* Utdrag av andre kapittel (Engelsk oversettelse
Intel Core i7

**Intel Core i7** er en gruppe mikroprosessorer av typen Intel Core, produsert av Intel. Intel i7-prosessorer kombinerer høy klokkehastighet og flere kjerner. i7 egner seg spesielt godt for gaming med høy FPS, bilde- og videoredigering og multitasking.

## Mikroarkitekturer
* Nehalem
* Westmere
* Sandy Bridge
* Ivy Bridge
* Haswell
* Broadwell
* Skylake
* Kaby Lake
* Coffee Lake
* Comet Lake
* Sunny Cove
* Willow Cove
* Cypress Cove

## Se også
* Intel Core i3
* Intel Core i5 
* Intel Core i9
* Xeon

## Referanser
Yoshihito av Japan

**Keiser Taishō** (japansk: 大正天皇; *Taishō-tennō*; født 31. august 1879, død 25. desember 1926), hvis personlige navn var **Yoshihito** (嘉仁), var Japans 123. keiser ifølge den tradisjonelle keiserrekka. Keiser Taishō regjerte fra 30. juli 1912 til sin død 25. desember 1926. I dag er han kjent som keiser Taishō, som er det posthume navnet hans, siden han var Japans keiser i Taishō-perioden. Yoshihito styrte Japan gjennom første verdenskrig og det store Kanto-jordskjelvet i 1923. Han var den første keiseren som levde hele livet sitt i Tōkyō. 

Yoshihito var den tredje sønnen av keiser Meiji (og eneste overlevende) og Naruko Yanagihara, en av hans seks konkubiner. 

En hjernehinnebetennelse tre uker etter fødselen, og senere kikhoste, tyfoidfeber og pleuritt, gjorde ham kroppslig og åndelig svekket. Selv om han ble opphøyet til keiser ved farens død i 1912, ble han for det meste skjermet fra offentligheten. En av hans ytterst sjeldne offentlige opptredener var ved åpningen av parlamentet i 1913. Ved den anledning rullet han sammen papiret med talen sin til et rør, og i stedet for å fremføre noen tale skuet han ut på forsamlingen gjennom røret. Etter 1919 fremstod han aldri mer i offentligheten. Dette skyldtes ikke bare at hoffet ville unngå pinlige episoder, men også for at det innenrikspolitisk kunne få svært uønskede konsekvenser – idet keiseren ble dyrket av befolkningen som guddommelig. 

I 1921 ble hans sønn Hirohito regent, og var det frem til den demente farens død i 1926.

## Referanser
Nicklas Bäckström

:*Denne artikkelen er om den svenske ishockeyspilleren (senter). For den finske keeperen, se [[Niklas Bäckström]]*

**Lars Nicklas Bäckström** (født 23. november 1987 i Gävle, Sverige) er en svensk, profesjonell ishockeyspiller som spiller for Washington Capitals i NHL.

## Karrière
Bäckström var en av favorittene i NHL Entry Draft i 2006 og ble valgt av Washington Capitals som fjerdevalg totalt i draften. Med det ble han den 4. høyeste draftede svenske spiller, kun slått av Mats Sundin (1), Daniel Sedin (2) og Henrik Sedin (3).

Han spilte sin første landskamp for Sverige 6. april 2006 mot Norge. Han vant VM med Sverige i 2006. I det mesterskapet ble han den yngste, svenske ishockeyspilleren gjennom tidene som representerte landet i et VM. Bäckström spilte de fire siste verdenscupene (spilte for Daniel Alfredsson) og ble umiddelbart tatt opp på førsterekka med Henrik Zetterberg og Johan Franzén.

Den 21. mai 2007 signerte Bäckström en 3-årskontrakt med Washington Capitals som startet med spill i 2007-08-sesongen.

Den 5. oktober 2007 fikk han sitt første poeng i NHL, en assist på et mål av lagkameraten Michael Nylander, mot Atlanta Thrashers.

Bäckström var en stor konkurrent til Chicago Blackhawks' Patrick Kane om seieren i Calder Trophy. Kane hadde 1&nbsp;087 stemmer mens Bäckström hadde 872 stemmer. Tredje mann ble Jonathan Toews med 647 stemmer. Uansett ble Bäckström stemt inn på All-Rookie Team sammen med Patrick Kane og Jonathan Towes.

Under Vinter-OL 2014 i Sotsji ble han tatt for doping i forkant av finalen mot Canada. Han fikk ikke spille finalen, der Sverige tapte og fikk sølvmedaljer. Bäckström fikk sin olympiske sølvmedalje etter at WADA besluttet at straffen skulle bli en reprimande i stedet for utestengelse.

## Referanser


## Eksterne lenker
*
Monsieur Klein

***Monsieur Klein*** er en fransk-italiensk drama-thriller fra 1976 regissert av Joseph Losey, med Alain Delon i tittelrollen.

## Historisk bakgrunn for filmen
I 1940 beseiret Nazi-Tyskland Frankrike og delte landet i to. Den nordlige delen ble en tysk-okkupert sone som inkluderte hovedstaden Paris. Den sydlige uokkuperte delen, kalt Vichy-Frankrike, ble styrt av en tysk-vennlig marionettregjering under president Philippe Petain. I Frankrike levde det rundt 350 000 jøder. Franske embetsmenn samarbeidet under krigen tett med nazistene om jødedeportasjonene, slik at over 76 000 jøder var blitt deportert fra Frankrike i løpet av krigen. Av disse vendte kun 2000 tilbake.

## Handling
Året er 1942, den annen verdenskrig raser og Frankrike er okkupert av nazistene. For Robert Klein spiller dette liten rolle. Som kunsthandler tjener han gode penger på situasjonen for jødene som selger sine eiendeler raskt og til en billig penge for å komme seg i trygghet. Klein har ingen politisk tilhørighet og velger å være likegyldig til det som skjer i Frankrike. Alt dette forandrer seg den dagen han finner en jødisk avis utenfor døren sin. Den er adressert til Robert Klein, men til en jødisk Robert Klein. Det viser seg at denne Klein er ettersøkt av politiet. Når han ikke blir funnet blir myndighetene mistenkelige og "vår" Klein er tvunget til å bevise sin franske opprinnelse. Snart er han viklet inn i et livsfarlig spill der han fortvilet forsøker å finne sin navnebror.

## Medvirkende
* Alain Delon - Monsieur Klein
* Jeanne Moreau - Florence
* Francine Bergé - Nicole
* Juliet Berto - Jeanine
* Massimo Girotti - Charles
* Michael Lonsdale - Pierre
* Magali Clément - Lola
* Jean Bouise - selgeren
* Suzanne Flon - portneren

## Symbolisme og allusjoner
Selv om Losey integrerer historiske elementer (slik som Rafle du Vel'd'Hiv) inn i filmen, så er dette mer enn en rekonstruksjon av livene og statusen til jøder som levde under Vichy-regimet i Frankrike.
Filmens affinitet med arbeidene til Franz Kafka har ofte blitt bemerket; det finnes her en forbindelse til *Forvandlingen*; som tar for seg den brutale og plutselige forvandlingen av en mann til en kakerlakk og til *Slottet*, som tar for seg en søken etter ens egen identitet ved å bli kjent med «den andre». Kafkas *Prosessen*, som handler om en manns desperate forsøk på å finne ut hva han er mistenkt for, er også blitt koblet til filmen. Filmen er også en grundig utforskning av dobbelgjengermotivet.

## Priser
Filmen var nominert til Palme d'Or i 1976, men tapte for Taxi Driver. Imidlertid vant Monsieur Klein César-prisen for beste film, mens Losey vant César for beste regissør. Alexandre Trauner vant César for beste produksjon mens filmen var nominert i fire andre César-kategorier.
Filmen var nominert i 7 Oscar-kategorier og fikk 3 av dem. Disse var: Beste film, Beste regissør og Beste produksjonsdesign.

## Referanser


## Eksterne lenker
*
Backbeat

**Backbeat** er et musikalsk rytmemønster i 4/4-takt der det andre og det fjerde slaget er kraftig markert. Fordi fjerdeslaget kommer like før en ny takt i 4/4-takt, kalles uttrykket også oppslag (*upbeat*).
Rajshahi

**Rajshahi** er en by i Bangladesh. Den ligger langs elva Ganges (eller Padma), og har ca. 700&nbsp;000 innbyggere. Byen ligger helt vest i landet, like ved grensa til India og Vest-Bengal.

Rajshahi het tidligere Rampur Boalia.

## Eksterne lenker
*
Jørgen Haugan

**Jørgen Haugan** (født i 1941) er dr. philos i nordisk litteratur og har tidligere arbeidet ved universitetene i Trondheim og København. 

For boken *En biografi om [[Martin Andersen Nexø]]* (København, 1998) fikk Haugan Georg Brandes-prisen for i 1999.

## Bibliografi
* *Diktersfinxen : en studie i Ibsen og Ibsen-forskningen* &ndash; (1982)
* *400-årsnatten : norsk selvforståelse ved en korsvei* &ndash; (1991)
* *Alt er som bekendt erotik* &ndash; om Martin Andersen Nexøs forfatterskap (1998)
* *Solgudens fall : [[Knut Hamsun]] – en litterær biografi* &ndash; (2004) sammen med Hans-Ivar Kristiansen
* *Dommedag og djevlepakt : Henrik Ibsens forfatterskap - fullt og helt* &ndash; (2014)
* *Hvorfor Henrik Ibsen ikke bliver forstået i Norge* &ndash; (2021)

## Referanser
Rafle du Vel’d’Hiv

**Rafle du Vel' d'Hiv** («oppsamlingen» eller «raidet» av Vel' d'Hiv, fra den franske forkortelsen av *Vélodrome d'hiver*, eller «vinter-velodromen») er navnet på den oppsamlingen av jøder rett nord for Paris som foregikk 16. juli 1942 i Frankrike. 

På ordre fra Nazi-Tyskland ble det utført en massearrestasjon av jøder i Paris under kodenavnet *Opération Vent printanier*, «Operasjon vårbris». Betegnelsen «Vel' d'Hiv-oppsamlingen» er avledet fra kallenavnet på Vélodrome d'hiver («Vintervelodromen»), en sykkelvelodrom og stadion hvor flertallet av ofrene ble midlertidig fengslet. oppsamlingen, assistert av det franske politiet, var en av flere målrettede aksjoner for å utrydde den jødiske befolkningen i Frankrike, både i den okkuperte som i *zone libre*, den frie sonen, som var administrert av Vichy-regimet. I henhold til nedtegnelser fra *Préfecture de Police*, politiet i Paris, ble 13 152 jøder arrestert, inkludert mer enn 4 000 barn. De ble oppbevart fem dager i Vélodrome d'hiver under ekstremt sammentrengte forhold, bort imot helt uten mat og minimalt med vann, og ingen sanitære fasiliteter som toaletter. Flere døde og over hundre begikk selvmord. De som prøvde å flykte ble skutt av fransk politi. Over 8000 var ved Velodrom d'Hiver og resten ble holdt ved interneringsleirer i Drancy, Pithiviers, og Beaune-la-Rolande. De ble deretter fraktet i godsvogner til Auschwitz for å bli massemyrdet.

Den franske presidenten Jacques Chirac ba om unnskyldning i 1995 for den medvirkende rollen som franske politimenn og tjenestemenn utførte og bidro til oppsamlingen. I 2017 beklaget president Emmanuel Macron særskilt for den direkte rolle og det ansvar som den franske stat hadde i oppsamlingen og derav i Holocaust.

## Hendelsen i fiksjon
*I spillefilmen *[[Mr. Klein]]* (1976) opplever hovedpersonen Rafle du Vel' d'Hiv.
*I romanen  *[[Saras nøkkel]]* (2006) av Tatiana de Rosnay spiller hendelsen en viktig rolle. 

## Referanser


## Eksterne lenker

*''Case Study: The Vélodrome d'Hiver Round-up: July 16 and 17, 1942'', Online Encyclopedia of Mass Violence
*Le monument commémoratif du quai de Grenelle à Paris
Anne-Grete Ellingsen

**Anne Grete Ellingsen** (født 10. juni 1953 i Bergen) er en norsk næringslivsleder. Hun har vært direktør for partnerutvikling i Gjensidige-gruppen.

Ellingsen er styremedlem i allmennaksjeselskapene Rocksource og Grieg Seafood og styreleder i aksjeselskapet Ageless og styremedlem i Ellingsen NOR Instruments (Haakon Ellingsen AS). Hun var også nestleder i Nordstrand Arbeiderpartilag.

Ellingsen var administrerende direktør i Handels- og Servicenæringens Hovedorganisasjon (HSH) i perioden 1995–2002 og har hatt lederposisjoner i Statoil Norge, Elf Aquitaine og Vinmonopolet. Hun har også vært generalsekretær i World Petroleum Congress, statssekretær i Olje- og energidepartementet (1990–1992), styreleder i Corporate Communication Network Norway (CCN Norway) og styremedlem i EuroCommerce Brussels.

Ellingsen er utdannet *M.Sc.* i petroleumsteknologi fra Universitetet i Stavanger. Hun var første kvinne til å ha jobb som plattformsjef i Norge og sannsynligvis i hele verden da hun ble plattformsjef for Elf i 1982.

Ellingsen var bosatt i Oslo, men flyttet til Lund i Kristiansand i 2008 og jobbet tre år i Agder Energi med oppgaver innen eierforvaltning og internasjonaliseringsstrategi før hun gikk over til et nettverkselskap innen energi i 2011. Fra 1. september 2013 er hun daglig leder i NCE NODE.

## Referanser


## Eksterne lenker
*
Horace Engdahl

**Horace Oscar Axel Engdahl** (født 30. desember 1948 i Karlskrona) er en svensk litteraturviter, ballett- og litteraturkritiker, essayist og oversetter. Han ble innvalgt i Svenska Akademien i 1997, og var i perioden 1999–2009 akademiets faste sekretær, dvs. akademiets talsmann og *[[primus inter pares]]*. Til hans oppgaver hørte å kunngjøre vinneren av Nobelprisen i litteratur, som utpekes av Svenska Akademien.

Engdahl tok doktorgraden ved Stockholms universitet i 1987 med en avhandling om svensk romantikk. Han har i lang tid virket som essayist og litteraturkritiker i Dagens Nyheter. I 2004 ble han professor i skandinavisk litteratur ved Århus Universitet i Danmark. Han har også oversatt flere verker, bl.a. Heinrich von Kleists *[[Amphitryon]]* og *[[Penthesilea]]*, til svensk. Han behersker svensk, engelsk, tysk, fransk og russisk flytende. Han er styremedlem i Kungliga Operan.

I 1997 ble Engdahl innvalgt i Svenska Akademien, der han overtok setet som ble ledig etter Johannes Edfelts død (sete nr. 17). To år senere etterfulgte han Sture Allén som fast sekretær.

Horace Engdahl var 1989-2016 gift med Ebba Witt-Brattström, en kjent feminist og professor i litteraturvitenskap.

## Bibliografi
* *Hermeneutik* (med bl.a. Arne Melberg og Anders Olsson) (1977)
* *Den romantiska texten* (1986)
* *Om uppmärksamheten* (1988)
* *Stilen och lyckan* (1992)
* *Beröringens ABC* (1994)
* *Stagnelius Kärleken* (1996)
* *Johannes Edfelt* (tiltredelsestale til Svenska Akademien, 1997)
* *Meteorer* (1999, utvidet utgave 2003)
* *Cigaretten efteråt* (2011)

## Priser, utmerkelser og stipend (utvalg)
* 2010 – Gerard Bonniers essaypris
* 1994 – John Landquists pris
* 1987 – Gun och Olof Engqvists stipendium

## Referanser
EM i friidrett 1994 – 10 000 meter menn

Dette er de offisielle resultatene i øvelsen **10000 meter herrer** ved EM i friidrett 1994 i Helsingfors, Finland som ble avholdt den 7. august. 

Norge var ikke representert i øvelsen.

## Rekord
Mesterkskapsrekord før denne konkurransen:
 

Det ble ikke satt ny mesterskapsrekord under konkurransen.

## Resultater

## Eksterne lenker
* Resultater
Menelik II av Etiopia

**Keiser Menelik II**, døpt **Sahle Maryam**, (født 17. august 1844, død 12. desember 1913) var negus av Shewa og keiser av Etiopia (*nəgusä nägäst*) fra 1889 til sin død. 

Hans far, Haile Melekot, var negus av Shewa, og gjorde Sahle til sin etterfølger. I 1889 utropte Sahle seg til keiser i Ankober. I 1883 giftet han seg med Taytu Betul, en adelsdame beslektet med keiserne. Menelik II og hans datter Zewditu var de siste etiopiske monarkene som nedstammet i rett uavbrutt linje fra kong Salomon og dronningen av Saba. I sin regjeringstid prøvde Menelik å innføre vestlig teknologi og administrering i landet sitt. Han slo også ned et invasjonsforsøk fra Italia, den første italiensk-abessinske krig. 

Den 2. mai 1889 undertegnet Menelik Uccialetraktaten, en vennskapsavtale med Italia som godkjente opprettelsen av den nye italienske kolonien Eritrea, med sete i Asmara.

## Referanser
Bjørg Ven

**Bjørg Ven** (født 1946) er en norsk advokat. Hun er partner i advokatfirmaet Haavind Vislie.

Ven er nestleder i styret i Telenor og styremedlem i Orkla og Vital Forsikring. Hun har vært daglig leder i Parkteateret.

Ven var styreformann i Den Norske Advokatforening i perioden 1994–1997 (som første kvinne) og styreformann i Folketrygdfondet i perioden 1998–2002. Hun har vært styremedlem i Dagbladet og Norsk vekst. Hun har også vært leder i Børsklagenemnden og Klagenemnda for offentlige anskaffelser, og har vært oppnevnt settedommer for EFTA-domstolen i Luxembourg. Hun arbeidet som dommerfullmektig i Ålesund byrett 1972–1973 og som advokat i Haavind Vislie fra 1974. Hun ble partner i firmaet i 1980.

Ven har juridisk embetseksamen fra Universitetet i Oslo i 1972. Hun fikk møterett for høyesterett i 1988.

## Referanser
Den første italiensk-abessinske krig

**Den første italiensk-abessinske krig** eller **den første italiensk-etiopiske krig** var en krig utkjempet i Etiopia mellom Kongeriket Italia og Keiserriket Etiopia i 1895 og 1896. Etiopias militære seier i krigen gjorde landet til det eneste afrikanske land som motstod europeisk kolonisasjon militært. En av italienernes grunner til å gå til krig, var den tospråklige Wuchale-traktaten, som på italiensk hevdet at Etiopia skulle bli et italiensk protektorat, mens på amharisk bare slo fast at Etiopia kunne velge å bruke italienske diplomater til utenriksforhandlinger. Italienerne hadde før dette støttet keiser Menelik II i å samle landet og utrope seg til keiser. Etiopierne håpet på europeisk hjelp, særlig fra Frankrike, men ingen svarte. 

Italienerne ble knust i slaget ved Adwa da de holdt på å trekke seg tilbake. Etiopisk selvstendighet var for nå sikret, men Italia under Mussolini erobret landet i 1936 under den andre italiensk-abessinske krig, og gjorde Etiopia til en del av Italiensk Øst-Afrika.
Melshei

**Melshei** er et skogsområde som ligger i Sviland og Austrått bydeler i Sandnes.

Statsskog er største grunneier med omtrent 9000 dekar. Melshei er et svært populært friluftsområde. En brann i 1970 ødela store deler av skogen. Etter brannen ble Rogaland Arboret opprettet i tilknytning til Melshei.

## Kilder
*Sandnes kommune om Melshei
Folkepølsa

**Folkepølsa** er et revynummer skrevet av Einar Schanke og Alfred Næss. Skuespilleren og imitasjonskunstneren Rolf Just Nilsen framførte nummeret under revyen «Det går på by'n» på Chat Noir i Oslo, høsten 1959.  

Revynummeret tar utgangspunkt i samtidens sosialdemokratiske fokus på «folkehjemmet». Schanke og Næss spilte videre på dette begrepet – og forfattet en humoristisk-satirisk tekst der «Folkepølsa» er utgangspunkt for en stortingsdebatt. Revynummeret ble særlig vellykket fordi Rolf Just Nilsen presenterte svært troverdige imitasjoner av datidens fremtredende stortingspolitikere: Just Nilsen innleder med en parodi av daværende statsminister Einar Gerhardsen, og veksler deretter mellom lett gjenkjennelige imitasjoner av flere politikere. Senterpartiets Per Borten og Jon Leirfall er representerte, det samme er Høyres John Lyng og Stortingspresident Nils Langhelle (Arbeiderpartiet). Følgende ord legges i munnen på Venstres representant Bent Røiseland: «*Med pylså vår er du aldri nauen, beste pylså siden Svartedauen*».
Genuttrykk

**Genuttrykk** refererer til prosessen hvor informasjonen i et gens DNA-sekvens overføres til cellens strukturer og funksjoner. Genuttrykk har normalt proteiner som sluttprodukt, men det eksisterer også ikke-kodende gener hvor sluttproduktet er selve RNA-molekylene (tRNA, rRNA). Genuttrykksprosessen involverer derfor transkripsjon fra DNA til RNA og, for kodende gener, translasjon av RNA til protein. 

Flere av stegene i genuttrykksprosessen kan moduleres, inklusive transkripsjons- og translasjonsstegene, samt endringer av proteiner etter translasjon. Genregulering gir cellen kontroll over struktur og funksjon og er basisen for celledifferensiering, morfogenese og organismens tilpasning til omgivelsene. Genregulering kan også fungere som substrat for evolusjonære endringer siden kontrollen over timing, lokalitet og størrelse av genuttrykket kan ha en dyptgripende effekt på funksjonene til organismens gener.

## Måling av genuttrykk

Uttrykket til mange gener reguleres også etter at transkripsjonen til protein er gjennomført, og en økning i konsentrasjonen av mRNA er derfor ikke ensbetydende med økt genuttrykk. Like fullt måles ofte mRNA-konsentrasjonene. Dette gjøres som regel ved hjelp av Northern blotting, qPCR (quantitative real-time polymerase chain reaction) eller DNA mikromatriser. Dersom man kun er interessert i noen få bestemte gener kan man bruke Northern blot eller qPCR, mens mikromatrisene viser genuttrykket for alle genene til en organisme på en gang. De to siste teknologiene sies å kunne gi absolutte tall for mengde mRNA, selv om de ikke vil kunne gi et eksakt tall for antall kopier av de forskjellige molekylene i cellen.

## Se også
* Genuttrykksprofilering
Wisłaneset

**Wisłaneset** (polsk *Mierzeja Wiślana*; russisk Балтийская коса, Baltijskaja kosa; tysk *Frische Nehrung*) er en landtunge eller en halvøy som strekker seg ut mellom Wisłalagunen og Gdańskbukta i Østersjøen. Grensen mellom Polen og Kaliningrad oblast, en eksklave i Russland krysser Wislaneset og deler den politisk i to. Det vestligste punktet i Russland ligger på denne halvøya. 

## Historie

Fram til 1200-tallet var halvøya delt av et sund midt på som båter kunne passere gjennom. Dette gjorde at byen Elbing, som hørte til inn under Den tyske orden, hadde direkte tilgang til Østersjøen. Sundet ble gjenfylt med sediment sent på 1200-tallet og Elbing mistet sin posisjon som viktig handelsby. Dette gjorde at nabobyen Danzig gradvis overtok posisjonen som områdets økonomiske og maktpolitiske sentrum. 

I dag ønsker Polen å grave en kanal gjennom deler av landtungen slik at man igjen får direkte tilgang til Østersjøen, istedenfor å måtte passere det eneste naturlige, og russiskkontrollerte sundet ved Baltijsk.

## Eksterne lenker
* Wisłaneset
EM i friidrett 1994 – 1500 meter kvinner

Dette er de offisielle resultatene i øvelsen **1500 meter damer** ved EM i friidrett 1994 i Helsingfors, Finland. Finalen ble avholdt 14. august.

Hilde Stavik representerte Norge, men klarte ikke å kvalifisere seg til finalen.

## Medaljevinnere

## Resultater
### Semifinaler
*Avholdt 12. august
#### Heat 1

#### Heat 2

### Final

## Kilder
*Resultater
Halvor Birkeland

**Halvor Olai Birkeland** (født 30. oktober 1894 i Austevoll, død 26. juli 1971 i Bergen) var en norsk seiler som deltok i de olympiske leker 1920 i Antwerpen.

Birkelund ble olympisk mester i seiling under sommer-OL 1920 i Antwerpen. Han vant sammen med Rasmus Birkeland, Lauritz Christiansen, Halvor Møgster, Hans Næss, Henrik Østervold, Jan Østervold, Kristian Østervold og Ole Østervold olympisk gull i klassen *12 meter type 1907* med den norske båten «Atalanta».  Det var kun én båt i denne klassen. Birkeland var bror til Rasmus Birkeland, som også var mannskap på «Atalanta».

## OL-medaljer
* 1920  Antwerpen -  **Gull** i seiling, 12-metersklassen type 1907

## Referanser


## Eksterne lenker
*